text: Nyrup tilbage i barndommens gård
  24 oktober 2013 kl. 15.58
  Fhv. statsminister Poul Nyrup Rasmussen vendte torsdags eftermiddag tilbage til barndommens gård i Esbjerg. Han var med til at åbne socialdemokraternes valgbutik.
  Valgbutikken ligger i ejendommen Kronprinsensgade 22. Og det sted kender Poul Nyrup Rasmussen alt tid: Det var nemlig i den gård, han som dreng voksede op.
  - Det er en særlig glæde, at Poul Nyrup Rasmussen har kunnet afsætte tid i sin travle kalender til at åbne vores valgbutik. Esbjerg har en stolt socialdemokratisk historie, og Poul Nyrup er den største politiske figur, der er fostret i vores by, siger partiets borgmesterkandidat, John Snedker.
  
  Gensynet
  Spidskandidaten John Snedker tog Poul Nyrup med ind i barndommens gård. Og hans mor arbejde i sin tid på apoteket Neptun - og kendte Poul Nyrups mor.
  Gården ser i dag helt anderledes ud, end da landet tidligere statsminister løb rundt med korte bukser. .
  
  Åben hver eftermiddag
  Poul Nyrup Rasmussen var dog i byen for at åbne socialdemokraternes valgbutik.
  Og han fik også lejlighed til at sige nogle pæne ord om John Snedker, som skal forsøge at vippe Venstre-borgmesteren af pinden.
  Valgbutikken vil være åben alle eftermiddage på hverdage frem mod valget.
  